Notum sit omnibus quod Hildebaldus, Matiscensis episcopus, Cluniacum villam Warino comiti et Albane, sive Ave, uxori ejus commutavit et vice commutationis ecclesiam sancti Andree et villam Galoniacum aliasque terras que in charta commutationis habentur suscepit, in qua Cluniaci villa nobile cenobium in honore beatorum apostolorum Petri et Pauli constructum est quod dudum predictus Hildebaldus sacravit deditque, ex ratione canonicorum sancti Vincentii, Cluniaci ecclesie, ecclesiam unam in villa Cotta, alteram in villa Galoniaco.